«ШАЯН ТВ» каналы балалар өчен өр-яңа сериал тәкъдим итә 

	«ШАЯН ТВ» каналы тамашачыларына өр-яңа балалар өчен сериал тәкъдим итә! «Ишегалды патшабикәсе»! Һәр ишегалды - ул үз кануннары булган кечкенә генә патшалык. Ләкин ишегалдының лидеры калган балаларны куркытып, аларга мәйданчыкта тыныч кына уйнарга ирек бирмәсә нәрсә эшләргә?	 Аминка гаделсезлек белән килешергә теләми! Әле күптән түгел генә ул бу районга күчеп килә һәм Руслан белән очраша. Аннан «таҗ»ны салдырып алу өчен, Аминка үзен ерак ишегалды патшабикәсе булып тәкъдим итә һәм патшалык өчен ярышларда катнашырга ризалаша. Алда - күңелле уеннар, мавыктыргыч бәйгеләр һәм маҗаралар көтә. «Ишегалды патшабикәсе» сериалын эш көннәрендә 09:10 һәм 17:10 сәгатләрдә «ШАЯН ТВ» каналында карагыз. 
	---	
Шаян

	№ --- | 14.06.2023	


